Diari Oficial de la Generalitat Valenciana


Sumari del DOGV 6261, del 06-05-2010 (2010/4806)

Informació pública de la modificació puntual del Pla General d'Ordenació Municipal referent a les regles per a la previsió d'aparcament en els edificis, xamfrans obligatoris i altura reguladora màxima.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6261

Data del DOGV
:   06-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/4806


Data del document
:   02-03-2010

Organisme emissor
:   Ajuntament de la Romana

Tipus de document
:   Anunci

Descriptors 

:   * Romana, la
    * administració local
    * pla d'urbanisme

Informació pública de la modificació puntual del Pla General d'Ordenació Municipal referent a les regles per a la previsió d'aparcament en els edificis, xamfrans obligatoris i altura reguladora màxima. [2010/4806]  
Per acord de Ple de data 25 de febrer de 2010 va ser adoptat acord plenari de modificació puntual del Pla General d'Ordenació Municipal referent a les regles per a la previsió d'aparcament en els edificis, xamfrans obligatoris i altura reguladora màxima.  
A través del present escrit es realitza l'exposició al públic de l'esmentat acord conforme al punt segon de l'acord, que copiat literalment diu així:  
«Vista la necessitat de procedir a una modificació puntual de l'ordenació detallada del Pla General d'Ordenació Urbana del municipi de la Romana consistent en la modificació de les regles contingudes en el mateix de previsió d'aparcament en els edificis, xamfrans obligatoris i altura reguladora màxima.   
Vist el projecte redactat per l'arquitecte Francisco M. Caparrós Calatayud justificatiu del canvi de redacció contingut en el Pla General d'Ordenació Urbana del municipi de la Romana.  
Amb la pretensió de dotar al municipi d'una major disponibilitat de places d'aparcament, donada la inexistència actual d'edificacions amb excedent per a aparcament, una modificació en la regulació dels xamfrans obligatoris a fi de permetre un millor desenrotllament urbanístic, i permetre una major altura màxima en les plantes.   
Vist l'informe de Secretaria Intervenció, de conformitat amb l'article 22.2.c de la Llei 7/1985, de 2 d'abril, Reguladora de les Bases del Règim Local.  
Per part del Ple d'este Ajuntament s'aprova l'acord següent:  
Primer. Aprovar inicialment la modificació puntual d'ordenació detallada sobre el Pla General d'Ordenació del municipi de la Romana en relació a les determinacions contingudes en el mateix sobre les regles per a la previsió d'aparcament en els edificis, xamfrans obligatoris i altura reguladora màxima.   
Segon. Obrir un període d'informació pública que serà anunciat en el Diari Oficial de la Comunitat Valenciana i en un diari no oficial d'àmplia difusió en la localitat, i durarà un mes, a l'efecte de presentació d'al·legacions.  
Tercer. Suspendre l'atorgament de llicències d'obra en tots els sectors que estiguen afectats per les noves determinacions que suposa la modificació del planejament, sent el termini de suspensió d'un any, extingint-se en tot cas, amb l'aprovació definitiva de la modificació.»  
El que se sotmet a informació pública perquè conste i tinga els efectes corresponents, indicant que el present acord esgota la via administrativa i contra el qual es podrà interposar un recurs contenciós administratiu en el termini de dos mesos, comptats des de l'endemà de la notificació, davant del Jutjat del Contenciós Administratiu d'Alacant. Amb caràcter potestatiu es podrà interposar un recurs de reposició davant del mateix òrgan que ha dictat la resolució, en el termini d'un mes, i en este cas no es podrà interposar un recurs contenciós administratiu fins que no siga expressament resolt el de reposició, o s'haja produït la desestimació presumpta del mateix.  
La Romana, 2 de març de 2010.- L'alcalde president: Manuel Hernández Riquelme.